Gummien som gummistøvlene er laget av, er et følsomt materiale. Godt brukte støvler som blir slitt, mister sitt ytre beskyttelseslag, noe som kan føre til at sprekker oppstår over tid. En vanlig årsak til at gummistøvler sprekker, er at de blir utsatt for høy varme eller plutselige temperaturforskjeller. Unngå tørkeskap, og oppbevar støvlene innendørs i jevn temperatur. Unngå også å oppbevare dem i direkte sollys.